i st
Alsoe op heden voer den raide vander stadt comen es lijsbeth drabs
weduwe jans wijlen de vos teghen peteren vaes den ouden ende
peteren vaes den jonghen zijnen zone Segghen de vors wede
dat jan vanden veere zaligher gedachten die getruwt hadde wijle
katlijnen vaes oick aflivich zijnde dochter des vors peters vaes
des ouden Welcke gehuysschen genomen hadden teghen haer
in pechtinghen sess dachmael lants geleghen aenden pelleber
schen wech geheten grobbendonck eenen termijn van vi jairen
lanck duende ingegaen wesende den xii st dach van februar
anno lxxxvi voer ende ome ix mudden corens tss der maten
ende pachts van loven tot huen huysse te leveren ende tvors
lant te wynen ende te werven gelijck riengenoten boven ende
beneden meynen de selve weduwe ende beghende haer vors
lant over te hebben oft dat de selve peter de jonghe zijn drie
jaer lanck duende haer gheven soude ende betalen Elcx jaers
de vors ix mudden rocx zonder enich cortsel want de selve
wynnen vanden orloghe egheen schade en hadden geleden ende
dair af voer scepen alhier huer goede borghen setten zoude
Dar op de vors peter vaes de vader ende zijn sone zeyden dat
zij niet en begheerden dlant vors te houden ende waren wel
te vreden dat zijt overnamen Behoudelijck dat zij ter taxacien
van lantwynnen de beeteringhe daer op bij hem gedaen zijnde
hen oprichte met willen enighe borghen noch geluften voer scep
der selver weduwen doen maer begheerden gracie vand teghewoird
jaire te hebben wat zij dicwijle vad vyanden vad lade vors ghenecht
hadden gheweest met meer woirde bijde selve vad en zone gealligeert
Soe werdt bijden raide vors uutgesproken voer recht dat peter vaes
de jonghe vors de drie toecomen jairen lanck de vors lande houde sall
zonder enighe borghe voer scepen te derne setten voer en ome ix mudden
corens tss nae inhoud des chyrograefs d op gemaect en der wed vors
ste andriesmisse naistc geven en betale vad teg woird jae ix mudde
corens eens zond cortsel gemerct dat hij bekinde eghee scade vad vyad
gehadt te hebben en ovmids dat hij de vruchte vad selve lande comen aen
verdt hadde Ten ware dat hij schade de recht genoech zijnde bewijse conste
Act in consilio cor opp buetselle burg hove naus scabis vos lemens
raveschote rogiers ac a de consilio octobr xvii